पटना- ‘शराबकी बंद दुकानों में दूध-दही की बिक्री का एेलान बड़ा मजाक’
प्रदेश भाजपा अध्यक्ष मंगल पांडेय ने बिहार में शराब की बंद दुकानों में दूध और दही की बिक्री शुरू करने के मुख्यमंत्री नीतीश कुमार के ऐलान को जनता के साथ सबसे बड़ा मजाक करार दिया है। कहा- अभी राज्य में दूध बिक्री के जितने केंद्र हैं, वहां बिहार स्टेट को-ऑपरेटिव मिल्क प्रोड्यूसर्स फेडरेशन (कॉम्फेड) पूरी तरह दूध आपूर्ति नहीं कर पा रहा है। ऐसी स्थिति में शराब की 5465 बंद दुकानों में बिक्री के लिए दूध-दही कहां से आएगा? मुख्यमंत्री को बताना चाहिए कि राज्य में दूध उत्पादन बढ़ाने के लिए सरकार की क्या योजना है और इसके लिए कितनी राशि की व्यवस्था की जा रही है?
hin_Deva hin_Deva